**Apklausa: lietuviai Vėlinėms nori išleisti mažiau, o šakočiai tampa nauju šventiniu simboliu**

**Artėjant Vėlinėms, dauguma lietuvių laikosi tradicijos aplankyti artimųjų kapus – net trys ketvirtadaliai gyventojų teigia tai darantys kasmet be išimties. Tai rodo „Rimi“ programėlėje atlikta pirkėjų apklausa, kurioje dalyvavo daugiau nei 600 žmonių, atskleidusi ir kintančias Vėlinių minėjimo tendencijas.**

„Rimi“ pirkėjų apklausa atskleidė, kad svarbiausia lankantis kapinėse – uždegti žvakę ir pagerbti išėjusius (43 proc.), sutvarkyti kapą (24 proc.) bei skirti laiko prisiminimams. Tačiau kartu su tradicijomis ryškėja ir naujos tendencijos: pirkėjai tampa racionalesni, daugiau dėmesio skiria praktiškumui, o vaišių stalas įgauna netikėtų favoritų.

**Svarbiausia – praktiškumas ir žema kaina**

Apklausos duomenys rodo, kad renkantis žvakes pirkėjams svarbiausia degimo trukmė (42 proc.). Tai signalizuoja apie augantį praktiškumo poreikį: ilgesnio degimo žvakės reiškia mažiau rūpesčių ir dažnai – mažiau atliekų. Vis dėlto kaina išlieka svarbi – ją mini beveik ketvirtadalis apklaustųjų.

Paklausus, kiek pinigų pirkėjai ketina išleisti Vėlinėms, trečdalis gyventojų nurodė 6–10 eurų, ketvirtadalis – 11–20 eurų, o dar 25 proc. – daugiau nei 20 eurų.

Atsižvelgiant į pirkėjų poreikius, prekybos tinkle „Rimi“ Vėliniu laikotarpiu galima rasti platų aktualių prekių asortimentą – kapų žvakių, degančių nuo 8 iki 70 valandų ar įvairių kapų žvakių įdėklų, degančių net iki 170 valandų.

Pasak Lukos Lesauskaitės-Remeikės, „Rimi“ viešųjų ryšių ir korporatyvinės atsakomybės vadovės, pirkėjai gali atrasti ir specialių nuolaidų, kurios leis sutaupyti.

„Šiuo laikotarpiu pirkėjams siūlome ne tik nuolaidas žvakėms ar žvakių įdėklams, bet ir patrauklias kainas viržiams, gyvoms gėlėms bei desertams. Norime, kad pasiruošimas Vėlinėms būtų kuo paprastesnis ir nekeltų papildomo streso dėl galimų išlaidų“, – teigia Luka Lesauskaitė-Remeikė

**Tarp populiariausių pasirinkimų – gyvos gėlės ir šakočiai**

Stebint kapų puošimo tendencijas, šiemet išryškėja gyvų augalų aktualumas, lyginant su dirbtinėmis gėlėmis. Net 28 proc. „Rimi“ apklaustųjų sako, kad Vėlinėms renkasi gėles vazonėliuose, o 25 proc. – gyvas puokštes.

Po apsilankymo kapinėse daugelis šeimų renkasi bendrai vakarienei. Dažniausiai perkami mėsos ar žuvies gaminiai (22 proc.), tortai ar pyragai (19 proc.). Tačiau pastaraisiais metais išryškėjo nauja tendencija – Vėlinių laikotarpiu sparčiai auga šakočių pardavimai.

„Pastebime, kad įvairių švenčių laikotarpių išauga šakočių pardavimai, pirkėjų teigimu, šiuos gaminius lengviau transportuoti, jie ilgiau išlieka švieži ir atrodo šventiškai. Kitaip tariant, šakotis tampa ne tik desertu, bet ir simboliu – jungiančiu tradiciją su praktiškumu“, – sako Luka Lesauskaitė-Remeikė.

Siekiant sutaupyti daugiau laiko ir dar patogiau apsipirkti, Vėlinių pirkinius galima užsisakyti ir „Rimi“ internetinėje parduotuvėje.